b'\n_START_ARTICLE_\nPjotr Vasiljevi\xc4\x8d Denisjev\n_START_SECTION_\n\xc5\xbdivljenje\n_START_PARAGRAPH_\n14. aprila 1785 je vstopil v konjeni\xc5\xa1ki polk in 1. januarja 1794 je kot stotnik vstopil v Malorosijski grenadirski polk. S polkom se je udele\xc5\xbeil zatrtja poljske vstaje leta 1794 in vojne tretje koalicije._NEWLINE_13. decembra 1807 je bil povi\xc5\xa1an v polkovnika. 28. novembra 1808 je postal poveljnik Uglitskega mu\xc5\xa1ketirskega polka in 19. oktobra 1810 pa poveljnik Butirskega pehotnega polka; slednji je bil 22. februarja 1811 preoblikovan v mu\xc5\xa1ketirski polk._NEWLINE_Med patriotsko vojno leta 1812 je bil poveljnik 2. brigade 24. pehotne divizije; za zasluge je bil 11. januarja 1814 povi\xc5\xa1an v generalmajorja._NEWLINE_Upokojil se je 4. januarja 1834.'